Noord-Transvaaltak se versameling bevat boeke en tydskrifte in elektroniese sowel as gepubliseerde formaat. Hierdie gegewens handel oor Suid-Afrikaanse sowel as internasionale geslagsregisters, die 1820 Britse Setlaars en die koms van die Franse Hugenote, die Duitse sendelinge, Nederlandse immigrante, die Anglo-Boereoorlog en die Britse konsentrasiekampe. 'n Spesiale poging word aangewend om gesinsregisters en stamboeke van individuele gesinne te versamel en beskikbaar te stel.
Die Biblioteek is in besit van sowel die SA Geslagsregisters (SAG) as die nuwer SA Familieregisters (SAF). Biografieë, 'n aantal doop-, huweliks- en lidmaatregisters is in die biblioteek beskikbaar, sowel as registers van verskillende begraafplase en die GGSA-begraafplaasopnameprojek.
Die biblioteek is oop vir genealogiese navorsing op Dinsdae, Woensdae en Vrydae van 10:00 tot 15:00. Vrywilligers sal op hierdie dae beskikbaar wees om navorsers by te staan. Skakel asseblief die GGSA bibliotekaris (Lynne @ 082-411-8803) om tye en beskikbaarheid te bevestig.
Toegang en fooie
Meld aan by die ingangshek van die Voortrekkermonument (VTM), neem 'n kaartjie en beweeg op na die hoof parkeerterrein na die Ontvangs / Inligtingsentrum, reg onder die Afrikander Handelshuis, aan die voet van die VTM. Betaal die ingangsfooi van R20 laat jou hek-kaartjie stempel sodat jy weer daarmee kan uitgaan.